**ΌΡΟΙ ΣΥΜΜΕΤΟΧΗΣ ΔΙΑΓΩΝΙΣΜΟΥ**

**«LOULA.GR»**

Στην Κηφισιά Αττικής σήμερα, 17 Ιανουαρίου 2019, η εταιρεία με την επωνυμία **«DPG DIGITAL MEDIA ΑΝΩΝΥΜΗ ΕΤΑΙΡΕΙΑ ΣΥΜΜΕΤΟΧΩΝ» (**εφεξής «ΕΤΑΙΡΕΙΑ»), και διακριτικό τίτλο**"**DPG DIGITAL MEDIΑ**"** η οποία εδρεύει στην Κηφισιά Αττικής, επί του 14ου χλμ. Ε.Ο. Αθηνών – Λαμίας, όπως νόμιμα εκπροσωπείται, διοργανώνει διαγωνισμό  για τους επισκέπτες/αναγνώστες της ιστοσελίδας [www.astrology.gr](http://www.astrology.gr) στο instagram. Σκοπός των παρόντων αναλυτικών όρων (εφεξής οι «ΟΡΟΙ») είναι ο καθορισμός των όρων συμμετοχής στο διαγωνισμό κάθε ενδιαφερόμενου και της ανάδειξης νικητών στο πλαίσιο αυτού.

Η ΕΤΑΙΡΕΙΑ διατηρεί το δικαίωμα να τροποποιεί μονομερώς τους παρόντες όρους. Η τυχόν μεταβολή των όρων θα πραγματοποιείται κατόπιν προηγούμενης ανακοίνωσης στον οικείο διαδικτυακό τόπο της ΕΤΑΙΡΕΙΑΣ  [[www.astrology.gr](http://www.astrology.gr)](http://l.facebook.com/l.php?u=http%3A%2F%2Fwww.Queen.gr%2F&h=xAQGjlGXi&s=1) στο facebook ή/και στο instagram ή σε μέσα μαζικής ενημέρωσης της επιλογής της ΕΤΑΙΡΕΙΑΣ και θα είναι δεσμευτική για κάθε συμμετέχοντα. Η ΕΤΑΙΡΕΙΑ δεν αναλαμβάνει οποιαδήποτε ευθύνη αναφορικά με οποιαδήποτε τροποποίηση.

**1. Δικαίωμα συμμετοχής**. Δικαίωμα συμμετοχής στο διαγωνισμό έχουν όλοι οι ενδιαφερόμενοι οι οποίοι έχουν συμπληρώσει το 18ο έτος της ηλικίας τους, είναι μόνιμοι κάτοικοι Ελλάδος, διαθέτουν προσωπικό λογαριασμό στο instagram και ακολουθούν τη σελίδα @astrology\_gr. Κάθε ενδιαφερόμενος έχει δικαίωμα μίας μόνο συμμετοχής καθ’ όλη τη διάρκεια του Διαγωνισμού και θα μπορεί να κερδίσει μόνον ένα (1) δώρο. Για τους συμμετέχοντες στο διαγωνισμό δυνάμει του παρόντος όρου, νόμιμος δικαιούχος οιουδήποτε δικαιώματος που προβλέπεται ρητά (π.χ. συμμετοχής στην κλήρωση, δώρου σε περίπτωση ανάδειξης) είναι μόνον ο χρήστης – επισκέπτης που θα αφήσει “comment” (σχόλιο) στο post του διαγωνισμού που θα αναρτηθεί στο λογαριασμό Instagram του astrology.gr ([www.instagram.com/astrology\_gr/](http://www.instagram.com/astrology_gr/)) κάνοντας ενεργό “tag” τουλάχιστον δυο (2) φίλους του. Προχωρώντας στην ανωτέρω ενέργεια, o ενδιαφερόμενος ρητά αποδέχεται τους Όρους Χρήσης του διαδικτυακού τόπου  [www.astrology.gr](http://www.astrology.gr) .

2.    **Αποκλειόμενα πρόσωπα.** Οι εργαζόμενοι της ΕΤΑΙΡΕΙΑΣ καθώς και όσοι συνδέονται με αυτούς με συγγένεια έως και β΄ βαθμού καθώς και οι σύζυγοι αυτών, δεν έχουν το δικαίωμα συμμετοχής στο διαγωνισμό.

3.    **Περιγραφή του Διαγωνισμού:** Η έγκυρη συμμετοχή στο διαγωνισμό επιτυγχάνεται εφόσον ο χρήστης/συμμετέχων αφήσει “comment” (σχόλιο) στο post του διαγωνισμού που θα αναρτηθεί στο λογαριασμό Instagram του astrology.gr ([www.instagram.com/astrology\_gr/](http://www.instagram.com/astrology_gr/)) κάνοντας ενεργό “tag” δυο φίλους του. Ενεργώντας κατά τα ανωτέρω περιγραφόμενα, ο επισκέπτης αποδέχεται τους παρόντες όρους διαγωνισμού και λαμβάνει αυτομάτως συμμετοχή στην κλήρωση. Σχόλια με κακόβουλο ή προσβλητικό περιεχόμενο θα αφαιρούνται και οι υποβάλλοντες αυτά θα αποκλείονται από την κλήρωση.

4.       **Αντικείμενο Διαγωνισμού:** Τα δώρα που προκηρύσσονται είναι τέσσερις (4) διακοσμητικές πυραμίδες με το σύμβολο του ζωδίου του κάθε νικητή.

5.       **Προθεσμία συμμετοχής στο διαγωνισμό:** Η συμμετοχή στην κλήρωση μπορεί να πραγματοποιηθεί κατά τα ανωτέρω από την Πέμπτη **17/01/2019** ώρα **14:00μ.μ.** έως τη Δευτέρα **21/01/2019** ώρα **14:00μ.μ.**.

6.       **Ανάδειξη νικητών του διαγωνισμού :** Οι τέσσερις (4) νικητές του διαγωνισμού θ’ αναδειχθούν έπειτα από κλήρωση και θα κερδίσουν από μια (1) διακοσμητική πυραμίδα με το σύμβολο του ζωδίου τους. Από την κλήρωση θ’ αναδειχθούν και τέσσερις (4) επιλαχόντες οι οποίοι θα κληθούν να παραλάβουν δώρο σε περίπτωση αποκλεισμού, άρνησης ή αδιαφορίας νικητή.

7.       **Τόπος χρόνος και διαδικασία ανάδειξης νικητή του διαγωνισμού :**Οι τέσσερις (4) δικαιούχοι και οι τέσσερις (4) επιλαχόντες θα αναδειχθούν έπειτα από κλήρωση τη **Δευτέρα 21 Ιανουαρίου 2019** και ώρα **15:00μ.μ.** στα γραφεία της Εταιρείας. Με την ολοκλήρωση της κλήρωσης συντάσσεται και το σχετικό πρακτικό της κλήρωσης παρουσία δικηγόρου. Το σχετικό πρακτικό φυλάσσεται από την διοργανώτρια εταιρεία για χρονικό διάστημα ενός μήνα.

8.       **Φύση Διαγωνισμού :**Τα δώρα του διαγωνισμού είναι ήδη προκαθορισμένα και συγκεκριμένα, και αποκλείεται η μεταβίβαση η ανταλλαγή ή η εξαργύρωσή τους. Σε περίπτωση που δεν προκύπτει ταυτοπροσωπία του προσώπου – χρήστη του λογαριασμού στο instagram μέσω της οποίας υπεβλήθη η συμμετοχή και του φυσικού προσώπου που διεκδικεί το δώρο του διαγωνισμού, η Εταιρεία διατηρεί το δικαίωμα να αρνηθεί τη χορήγηση του δώρου.

9.       **Ειδοποίηση νικητών.**Οι νικητές θα ειδοποιηθούν μέσω direct message στον προσωπικό τους λογαριασμό στο instagram, και θα πρέπει να αποστείλουν -έως την 31/01/2019 στις 10:00π.μ. μέσω Direct Message στο instagram του astrology.gr- το ονοματεπώνυμό τους, τη διεύθυνσή τους, ένα τηλέφωνο επικοινωνίας και το ζώδιό τους. Σε περίπτωση που δεν επιτευχθεί η επικοινωνία εγκαίρως με το νικητή για οποιονδήποτε λόγο, ο νικητής θα χάσει κάθε δικαίωμα επί του δώρου και το δώρο θα κληθεί να παραλάβει επιλαχών, σύμφωνα με την ίδια διαδικασία και με αποδοχή εκ μέρους του έως την 11/02/2019 στις 10:00π.μ.. Σε περίπτωση που δεν επιτευχθεί επικοινωνία κα με επιλαχόντα, το δώρο θα μείνει αδιάθετο. Σε περίπτωση άρνησης αποστολής των στοιχείων που θα ζητηθούν από την Εταιρεία, από το νικητή, για οποιοδήποτε λόγο, ή σε περίπτωση που δεν προκύπτει ταυτοπροσωπία μεταξύ του λογαριασμού μέσω του οποίου έλαβε συμμετοχή στη δημόσια προσφορά ο χρήστης – επισκέπτης και του φυσικού προσώπου που διεκδικεί το δώρο, η Εταιρεία διατηρεί το δικαίωμα να αρνηθεί τη χορήγηση του δώρου.

**10.   Παραλαβή δώρου.** Η παραλαβή του δώρου θα γίνει ταχυδρομικώς, με αποστολή στο χώρο διαμονής των νικητών σύμφωνα με τα στοιχεία που θα αποστείλουν στην Εταιρεία, ένα (1) μήνα από τη συλλογή των στοιχείων των νικητών (τα δώρα θα κατασκευαστούν κατόπιν παραγγελίας, βάσει του ζωδίου του κάθε νικητή). Σε περίπτωση που η εταιρεία που θα αναλάβει την αποστολή δεν μπορέσει να παραδώσει το δώρο για οποιονδήποτε λόγο (απουσία του νικητή, λανθασμένα ή ελλιπή στοιχεία κ.τ.λ.) στη διεύθυνση που δηλώθηκε στη φόρμα συμμετοχής, η επαναποστολή θα γίνει με έξοδα του νικητή. Η Διοργανώτρια δεν φέρει καμία ευθύνη σε περίπτωση που για οποιοδήποτε λόγο υπάρξει καθυστέρηση στην παράδοση του δώρου από την Εταιρεία που θα το διαθέσει.

11.   **Τύχη δώρου σε περίπτωση κλήρωσης αποκλειόμενου προσώπου.** Στην περίπτωση που κάποιος συμμετέχων εργάζεται στις εταιρείες της παραγράφου 2, ή είναι συγγενικό του πρόσωπο έως και β΄ βαθμού και ανακηρυχθεί νικητής, ή σε περίπτωση που αναδειχθεί νικητής ανήλικο πρόσωπο, το δώρο θα κληθεί να παραλάβει επιλαχών.

12.   **Συναίνεση του δικαιούχου σε διαφημιστική προβολή.** Η ΕΤΑΙΡΕΙΑ διατηρεί το δικαίωμα να ανακοινώσει το όνομα και να δημοσιεύσει φωτογραφίες των νικητών στο site της ή/και σε οποιαδήποτε έντυπο ή μέσα μαζικής ενημέρωσης και να προβεί σε διαφημιστική εκμετάλλευση κάθε σχετικού γεγονότος όπως ενδεικτικά της παραλαβής των δώρων. Η ΕΤΑΙΡΕΙΑ επίσης διατηρεί το δικαίωμα στη χρήση του ονόματος των νικητών καθώς και των φωτογραφιών τους για λόγους διαφημιστικής προβολής από την ίδια, χωρίς την καταβολή οποιασδήποτε αμοιβής ή αποζημίωσης. Άρνηση νικητή να συμμετάσχει σε σχετικό διαφημιστικό πρόγραμμα ή άλλη ανακοίνωση ή άρνηση να περιληφθεί το όνομα του σε καταχωρήσεις, εφόσον κληθεί, δίνει στο δικαίωμα στην ΕΤΑΙΡΕΙΑ να αρνηθεί την χορήγηση του σχετικού δώρου. Οι δικαιούχοι δηλώνουν ότι συγκατατίθενται στη χρήση των οποιαδήποτε αρχείων προβολής (βίντεο, φωτογραφία κλπ) που υλοποιήθηκαν κατά την διάρκεια του διαγωνισμού ή της παραλαβής του δώρου.

13. **Επεξεργασία προσωπικών δεδομένων.** Η ΕΤΑΙΡΕΙΑ λαμβάνει τα απαραίτητα μέτρα προκειμένου να διασφαλίσει πλήρως την ιδιωτικότητα των χρηστών/συμμετεχόντων στο διαγωνισμό και την ασφάλεια των δεδομένων τους, σε πλήρη εναρμόνιση με την κείμενη ευρωπαϊκή (Ευρωπαϊκός Κανονισμός για την Προστασία Προσωπικών Δεδομένων 2016/679) και εθνική νομοθεσία. Τα προσωπικά δεδομένα των χρηστών/συμμετεχόντων θα διατηρηθούν από την ΕΤΑΙΡΕΙΑ για όσο χρονικά διάστημα απαιτείται για την εκτέλεση της ­παρούσας σύμβασης και για την παραλαβή του δώρου από το νικητή. Τα δεδομένα των χρηστών/ συμμετεχόντων εκτός του νικητή, διαγράφονται άμεσα με το πέρας του διαγωνισμού και δεν χρησιμοποιούνται για περαιτέρω επεξεργασία. Περισσότερες πληροφορίες αναφορικά με οποιοδήποτε ζήτημα σχετικά με την ασφάλεια των προσωπικών δεδομένων και την άσκηση των δικαιωμάτων των χρηστών/ συμμετεχόντων μπορούν να αναζητηθούν στην ιστοσελίδα της ΕΤΑΙΡΕΙΑΣ ([www.astrology.gr](http://www.astrology.gr)).

14.   **Περιορισμός ευθύνης εταιρείας.** Η ΕΤΑΙΡΕΙΑ δεν φέρει καμία απολύτως ευθύνη εάν, για λόγους που βρίσκονται έξω από την σφαίρα του ελέγχου της  τα διατηρούμενα αρχεία της αλλοιωθούν ή καταστραφούν μερικώς ή ολοσχερώς. Ρητώς δηλώνεται και αναγνωρίζεται ανεπιφύλακτα από τους συμμετέχοντες στον παρόντα διαγωνισμό πως η ΕΤΑΙΡΕΙΑ ουδεμία ευθύνη έχει για οποιαδήποτε πλημμέλεια/ζημία/διαφέρον/εμπλοκή/ανωμαλία τυχόν προκύψει από το δώρο που κερδίσουν. Η ΕΤΑΙΡΕΙΑ τυγχάνει απλή διεκπεραιώτρια του παρόντος διαγωνισμού και η σχέση που θα προκύψει σε περίπτωση νίκης μεταξύ του συμμετέχοντος και του προσφέροντος το δώρο φυσικού/νομικού προσώπου είναι πρωτογενής, αυτοτελής και ανεξάρτητη με την ΕΤΑΙΡΕΙΑ η ευθύνη της οποίας περιορίζεται μόνο στην επιτυχή και διαφανή διεξαγωγή του διαγωνισμού.

15.   **Δημοσιότητα όρων διαγωνισμού:**Oι όροι του παρόντος Διαγωνισμού θα είναι αναρτημένοι στην ιστοσελίδα του astrology.gr στο instagram καθ’ όλη την διάρκεια του διαγωνισμού.

16.   **Επιφύλαξη δικαιώματος τροποποίησης.**Η ΕΤΑΙΡΕΙΑ διατηρεί το δικαίωμα να τροποποιεί τους όρους του διαγωνισμού, να αλλάξει τα προσφερόμενα δώρα, να παρατείνει ή να συντομεύει τη διάρκειά του Διαγωνισμού και χωρίς προειδοποίηση.

**Για την Εταιρεία**